I oktober har GST varslet gebyrforhøjelser og den 27. november 2023 er der udsendt meddelelse om størrelsen på de forhøjede gebyrer. Af meddelelsen fremgår blandt andet, at gebyrforhøjelserne gælder for sager, der indkommer til GST efter 1. januar 2024.
I den forbindelse skal præciseres, at en sag anses for indkommet før 1. januar 2024, hvis sagen opfylder de krav til indhold og dokumentation, der følger af lovgivningen. Der skal således foreligge nødvendige tilladelser / udtalelser fra andre myndigheder samt nødvendige erklæringer fra ejere f.eks. i forhold til vejadgang. Mindre tekniske fejl i målebladet og i matrikelkortet vil derimod ikke medføre, at en sag ikke kan anses for indkommet før 1. januar 2024.